Täna saates - kristlased on läbi ajaloo arutanud antikristuse isiku üle.
Kirjanik ja pastor Michael Youssef väidab, et antikristus on moslem.
Ja: Rohkem kui 100 aasta eest alanud ärkamine on taassündimas.
See mees kutsub Ameerikat valmistuma.
Kohtume ka Talibani käest misjonäri päästnud mereväe eriüksuslasega.
KRISTLIKU MAAILMA UUDISED
Tere tulemast saatesse!
Kristlased on sajandeid küsinud, kes on antikristus.
Populaarne pastor väidab oma uues raamatus,
et lõpuaegade valemessias on moslem. Jätkab Paul Strand.
Antikristuse peatset tulekut on ennustatud sajandeid, kuid asjata.
Dr Michael Youssef usub, et alles nüüd on tingimused täitumas.
Youssef näitab oma raamatus "Lõpuajad ja Mahdi saladus",
et praegu toimuv viib Ilmutusraamatu sündmusteni.
Olen jõudnud järeldusele,
et oleme ajastu lävel, millist pole varem ajaloos olnud.
Kairost pärit Youssef armastab moslemeid,
kuid usub et islam tõukab meid antikristuse päevadesse.
Ta uinutab maailma ennast uskuma ja kummardama kui messiat.
Lõpuks piinab ta inimkonda hullemini kui keegi iial varem.
Youssef on võrrelnud islami lõpuaegade messiat
ja Piibli antikristust.
Kristlased tunnevad teda antikristusena.
Sunniidid tunnevad teda moslemite kristusena
ja šiiidid Mahdina.
Youssef tsiteerib islamiõpetlaste õpetusi messiast.
Nende messias valitseb kogu maailma.
Ta kuulutab, et on moslem ja tegutseb kristlaste ja juutide vastu.
Piibelgi ütleb, et antikristus tegutseb kristlaste ja juutide vastu.
Teine sarnasus -
Ta väidab end "rahu meheks". Ta tõuseb kaose keskelt.
Inimesed tahavad, et keegi neid juhiks ja tooks neile rahu,
sest nad on kurnatud.
Piibel ja islam räägivad 7-aastasest valitsusajast
ja et see tegelane muutub ülivägivaldseks.
Ta käivitab tagakiusamise. Ta nõuab enda kummardamist.
Sama juttu räägib ka teine pool: kõik, kes teda ei teeni, tapetakse.
Youssefi sõnul on mõned šiiidid püüdnud ise Mahdi tulekut kiirendada.
Kui maailmas on kaos, ilmub ta rahu tooma.
Iraani ekspresident Ahmadinejad püüdis tuumarelva hankida,
et Iraan võiks rünnata Iisraeli ja luua kaose
ning sel moel Mahdit ja 12. kalifaati ilmuma sundida.
Ka mõned sunniidid püüavad lõpuaegu kiirendada.
Eriti ISISe nimeline rühmitus.
Neilgi on arusaam,
et kui kaos ja verevalamine maad võtavad,
- ja seepärast valavad nad nii palju verd, tuleb nende messias.
Kui moslemite messias on antikristus,
siis esmakordselt ajaloos edendavad suure usundi toetajad tema tulekut.
Siiski ütleb Youssef, et pole vaja karta.
Issand ütles: "Kui näete neid märke, tõstke pea,
sest teie lunastus on lähedal!" Pole vaja karta ja muretseda,
vaid rõõmustada.
Paljud usuvad, et Piibel hoiatab antikristuse eksituste eest
ja usundite ühtesulamise eest.
Youssef hoiatab Co-exist liikumise vastu.
Kleepsul on islami poolkuu C-täht, Taaveti täht X-täht,
viisnurkne paganatäht on I-tähe punkt, ying ja yang märgid on S
ja Kristuse rist T-täht.
Peavoolu konfessioonides vohab krislami fenomen.
Mõnedes USA kogudustes loetakse juba Koraani ja Piiblit.
Eksitust võib vältida.
See, kes usub siiralt Jeesust, ei satu eksitusse.
Püha Vaim aitab vahet teha, mis on eksitus.
Ka selle ähvardusel, et sind tembeldatakse sallimatuks,
tuleb kuulutada Kristust kui ainsat teed.
Me ei vihka kedagi. Armastame kõiki.
Kuid taeva all on vaid üks nimi, milles on pääste.
See nimi on Jeesus.
Dr Youssef rõhutab,
et kristlased ei peaks kartma Ilmutusraamatu sündmusi,
kuid antikristuse kohutavad ajad tuleb üle elada,
enne kui Kristus võidukalt tuleb.
Paul Strand, Leading the Way, Atlanta, Georgia
Süüria ja Iraagi usuvähemuste tagakiusamine on genotsiid.
Nii määratles USA Esindajatekoja väliskomisjon:
"Lähis-Ida usuvähemuste vastu suunatud massimõrvade
ja julmuste toetajad on süüdi genotsiidis, sõjakuritegudes
ja inimsusevastastes kuritegudes." Otsus hõlmab ISISt ja ka teisi gruppe.
Avaldust peetakse Iraagi ja Süüria usuvähemuste võiduks.
USA pastor Saeed Abedini vabanes Iraani vanglast
veidi üle kuu aja eest.
Ta vangistati 2012. a ning kannatas aastaid piinamist ja tagakiusu.
Abedini rääkis õudustest põhjalikumalt Abigail Robertsonile.
Tundsin vaimus, et õhus on oht.
See tunne tekkis Abedini 10. vahistamise ajal Iraanis.
Võib-olla mind tapetakse, kuna olin kristlaseks hakanud.
Püha Vaim oli minuga. Ta julgustas ja valmistas mind kannatusteks,
mis mind ootasid.
Saeed kasutas seda aega vanglakaaslaste teenimiseks.
Esimesel aastal pöördusid kümned kristlusse.
Vanglajuhid said teada. Mind viidi üle hullemasse vanglasse.
Alati, kui mind mujale viidi, kohtasin uusi inimesi
ja evangeliseerisin neid. See tekitas pahameelt.
Sõna kuulutamisel olid tagajärjed.
Kristlasteks pöördunuid hakati piinama ja mind lahutati neist.
Kaksi viimast aastat olin täielikus isolatsioonis.
Kas tundsid kunagi, et sa ei naase enam iial koju?
Esimesed kuus kuud ähvardati mind surmaga:
"Sind hukatakse kindla peale. Pöörasid tuhandeid moslemeid."
Kuid palvetades ütles Püha Vaim: "Su töö on veel pooleli."
Abedini pääses koju pärast 3,5 aastat.
Ta ütleb, et Ameerika on muutunud.
Nagu oleks märgatud, et vaja on muutust: midagi on viltu.
Usun, et Jumal tahab Ameerikasse uuesti ärkamise tuua.
Kohanemine Idahos naise ja laste juures pole siiski kerge.
Abielu pole kõige paremas seisus.
Vajan endiselt palveid.
Saeed on endiselt lootusrikas.
Teadsin, et kannatus johtus mu usust.
Teadsin, et Jumal kasutab seda evangeeliumi kuulutamiseks.
Julgustasin end alati mõtetega,
et ma ei kannata asjata
ning et see kannab head vilja.
Abigail Robertson, Washington
Tore, et Saeed koju pääses.
Iraani pastori Benham Irani vanglakaristusaeg läheneb lõpule.
Present Truth Ministriesi teatel
on salapolitsei teda viimasel ajal tihemini peksnud.
Ametnikud usuvad, et nii õnnestub neil kristlased murda
ja sundida islamisse pöörduma.
Benham vangistati 2011. a. Ta pääseb vabadusse aasta lõpus.
Järgmiseks - see algas liikumisena, millel oli pool miljardit järgijat.
Algamas on järgmine etapp.
Lou Engle viib meid Azusa-tänava ärkamisse.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Iga lapse sees on sangar,
juht,
sõber teistele,
keegi, kes aitab,
kes teeb, mis on õige,
kes unistab oma tulevikust.
Nad vajavad siiski meie abi.
Mis ma teen?
Mis ma ütlen?
Mida peaksin tundma?
Superraamat õpetab lastele
vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Kujutle, et oled staadionil 100 000 teise usklikuga.
Tähistate üht suurimat sündmust kaasaegse kristluse ajaloos.
Suurepärane. See võib peagi teostuda.
Lou Engle on korraldanud palveüritusi alates 1999. aastast.
Ta osales palveliikumise The Call rajamises,
mis kogub sadu tuhandeid palvetama, paastuma ja ülistama.
9.4.2016 peetakse Los Angelesis palveüritus Azusa Nüüd.
Samal ajal tähistatakse Azusa tänava ärkamise 110. aastapäeva.
See andis tõuke nelipühi liikumise sünnile USAs.
Lou palvetab, et üritus aitaks käivitada ärkamist,
mis sunnib ameeriklased Jumala poole pöörduma.
Küsisin Loult 700-klubi saates saabuva ärkamise kohta.
Räägi Azusa tänavast. Mis seal juhtus?
Afro-ameeriklane William Seymour tuli Houstonist.
Ta ootas Püha Vaimu langemist. Jumala Vaim langes 1906. a.
Tulekeeled langesid Azusa tänaval väikese grupi peale.
See levis kõikjale maailma. See oli Püha Vaimu ristimine.
Veri uhtus ära rassidevahelised piirid. See ühendas usklikke.
Kas Jumal võib seda uuesti teha?
Kaua see kestis? Miks see lõppes? - See kestis 1916. a-ni.
Osaliselt oli lõppemise põhjuseks rassidevahelised tülid Kristuse Ihus.
Usume, et Jumal tahab meid taas üheks liita.
Seymour ja üks teine isik said olulise prohveteeringu. Räägi sellest.
Ta prohveteeris ajavahemikus 1909-1913,
et saja aasta pärast puhkeb veel suurem ärkamine.
Tervendusevangelist Maria Woodworth-Etter prohveteeris sama.
Kohtusin ühe Aafrika juhiga.
Kümme miljonit usklikku palvetavad, et prohveteering täituks.
Vaimu väljavalamise hetk on nüüd. - Sada aastat on möödas.
Täpselt. Kui Taaniel teadis, et aeg on käes, siis ta paastus ja palvetas,
et prohveteering täituks.
Üritus toimub 9. aprillil. Ütlesid, et iga päev registreerub 1000 inimest.
See on olnud imeline. Midagi on teoksil.
Kogu maailmas ja USAs ootavad inimesed vaimus,
et Jumal hakkab uuesti liikuma. See võib olla süttimispunkt,
mis julgustab ja vabastab väe teha imesid ja tunnustähti.
Sind tuntakse palveliikumisest The Call.
Olin Washingtonis, kui see algas. Imeline Vaimu väljavalamine.
Järgnes rünnak WTC-le. Läksid Bostonisse ja New Yorki. Palju üritusi.
Nashville, isegi Jeruusalemm 2008. a. Olin seal. See oli uskumatu.
Kutsud seda Ristija Johannese liikumiseks. Mis sa mõtled sellega?
Nägin unenäo: tundus võimatu, et USA pöördub. See vaevas mind.
Unes laskus mu ette kirjarull:
"Ja ta käib tema ees Eelija vaimus ja väes
et pöörata isade südamed taas laste poole
ja sõnakuulmatud õigete meelelaadi."
Issand tõmbas mind Ristija Johannese laadsesse paastu ja palvesse.
Kuidas osaleda saab? - Mine netilehele azusanow2016.com.
Uuri välja. Hakka paastuma ja palvetama.
Ärme näe seda üritusena, vaid suure ülemaalise läbimurdena.
Lou on palvetöö pioneer.
Võid ühineda kampaaniaga ja osaleda Vaimu liikumise alghetkes.
Lisainfot saab aadressilt cbnnews.com
Järgmiseks - USA mereväe eriüksuslane sai aumärgi,
kui aitas päästa misjonärist arsti. Ta räägib sündmusest ja oma usust.
Taevas
Silm pole näinud ega kõrv kuulnud,
mida Jumal on valmistanud neile, kes Teda armastavad.
Seal pole pisaraid ega leina.
Pole enam kannatust. Seepärast tahamegi sinna pääseda.
"Heaven" (Taevas) ― Telli Pat Robertsoni uus õpetussari.
Nüüd saadaval.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
USA Mereväe eriüksuslane sai kõrgeima aumärgi,
kui päästis Afganistanis röövitud kristlasest arsti.
Valge Maja autasustas Edward Byersit eelmine nädal.
Jennifer Wishon räägib, kuidas Byers kangelasemantli kaaslasele loovutas.
2012. a detsembris olid Edward Byers ja eriüksuslased
Afganistani mägedes salamissioonil.
Kolm päeva varem oli Taliban röövinud misjonärist arsti Josephi.
Arvati, et Taliban tahtis USA vangi Pakistani viia.
Aega oli napilt.
Eriüksuslaste tiimi ülesanne oli Joseph koju tuua.
Byers peab pantvangi päästmist ülesandeks, mis ei tohi nurjuda.
Tiimi teekond mägedes kestis 4 tundi. Ees ootas vaenlane.
Nick Checque kohtas vaenlast esimesena. Teda tulistati.
Läksin tema järel seina varjus.
Tegin seina taga olnud vaenlase kahjutuks.
Nägin kedagi läbi toa liikumas.
See võis olla pantvang või relva haarav valvur.
Järgnes käsivõitlus. Ed surus mehe pikali.
Ta korrigeeris oma öönägemisprille. Selgus, et mees oli vaenlane.
Samal ajal püüdsime pantvangi leida.
Lõpuks kuulsime tema häält.
Sidusin mahasurutud vaenlase kinni.
Hüppasin arsti juurde. Ta oli 1―1,5 meetrit paremal.
Arsti oma kehaga kaitstes avastas Byers uue ohu.
Tema taga käeulatuses oli relvastatud mees.
Sain ta kõrihaardega vastu seina suruda.
Seis oli kaootiline. Byersil õnnestus päästa arst ja ülejäänd tiim.
Obama autasustas teda armee kõrgeima aumärgiga.
Edul oli kõrge hind. Eriüksuslane Nick Checque suri.
Tema oli missiooni tõeline kangelane.
USA Mereväe eriüksuslased kuuluvad maailma paremikku.
Ometi toetub Byers usule.
Kannan alati kaasas peaingel Miikaeli embleemi.
Palun palves alati kaitset.
Olen saanud sellest vastupidavust ja visadust.
Ta ühineb hinnatud aumärgiga autasustatud sõduritega.
Tänan eriliselt oma kaunist kaasat ja imelist tütart.
Nende toetus on olnud vankumatu.
Byers naaseb peagi armastatud töö juurde.
Jennifer Wishon, Valge Maja
Tore lugu. Dr Joseph rääkis CBN-ile röövimisest ja päästmisest.
Intervjuud võib vaadata aadressil cbnnews.com
Saade jätkub hetke pärast.
Telli "Heaven" (Taevas) ― Pat Robertsoni uus õpetussari:
Surnud ja taevas käinud inimesed räägivad oma kogemustest.
Olin vaba. - Ma ei kartnud. - Tundsin rahu pealaest jalatallani.
Vestlen tunnustatud südamekirurgiga.
Kui paljud on surnud ja ellu ärganud? - Kümned patsiendid on surnud
ja taevast kogenud.
Telli ekraaniloleval numbril õpetus-DVD "Heaven" (Taevas).
Räägin ka Piibli vastustest tähtsatele küsimustele igaviku kohta.
Pat, kas oleme igavesed olendid? Kas elu jätkub?
Jah. Piibel ütleb nii. Surm ei hävita meid. See on kindel.
Meie vaim elab igavesti.
Telli Pat Robertsoni uus õpetus. "Heaven" ― DVD nüüd saadaval.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres, elu rahaasjades,
elu kehas, meeles ja vaimus. Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu. Ela täiega! CBN.com
Ladina-Ameerikas
kuulutati zika viiruse epdeemia tõttu rahvusvaheline hädaolukord.
Viirus tekitab lootele ajukahjustusi.
Operatsioon Õnnistus võitleb viiruse leviku vastu leidlikult.
Gary Lane uuris asja.
Zika viiruse levikut püütakse Peruus peatada putukamüriga.
Mürgitamised ja putukavõrgud on üldiselt tõhutud
zika viirust levitava kollatõvesääse vastu.
Bill Horan Operatsioon Õnnistusest selgitab sääse aktiivsust.
Moskiitovõrgud pole antud juhul tõhusad,
kuna kollatõvesääsk ei tegutse öösel.
Nad tegutsevad hommiku- ja õhtuhämaruses.
Horan leiutas lahenduse
orkaan Katrinast saadud kogemuste põhjal.
OÕ jagab sääskisöövaid kalu, ntks El Salvadorist pärit sambo kalu.
Kasutame ja jagame neid. Toetame naist, kes neid kasvatab.
Saime Mehhiko valitsuselt loa
kasutada sääsetõuke söövat kohalikku kalaliiki.
Operatsioon Õnnistus töötab Acapulcossa ja peagi Yukatanil.
Tony Cece räägib El Salvadorist, kuidas projekt seal töötab.
Inimesed panevad kalu kraanikaussidesse ja veepaakidesse.
Siin paagis on nüüd kalad, kuid kodudes säilitatakse neis vett.
Need on suurepärased kasvukohad kollatõvesääse tõukudele.
Neist kasvavad sääsed, kes levitavad chikungunya, dengue ja zika viirusi.
Zika viirusega seostatakse halvatust ja imikute ajukahjustusi.
OÕ jagab lisainfot.
Oled alati rahva harimist tähtsustanud. Kuidas te seda teete?
Mida uut neile räägite?
Oleme õppinud ntks koolera ja ebola epideemiatest,
kui tähtis on levitada infot rahva ja eriti vaeste seas.
Neil pole tingimata telerit või internetti.
Meie tiimid räägivad, mis zika on ja kuidas sellega võidelda saab.
OÕ tegutseb lisaks El Salvadorile ja Mehhikole mujalgi.
Hondurase presidendi abikaasa andis projektile seal oma õnnistuse.
Päästame inimesi. Ennetame kannatusi.
Tõrjume taudi selle lättel.
Operatsioon Õnnistus läheb sinna, kuhu zikagi.
Gary Lane, CBN News
Lõpuks vaatame midagi hämmastavat.
Seda nimetatakse superõitsemiseks.
Death Valley Californias on maailma kuivemaid kohti.
Seal tuleb aastas sademeid tavaliselt vaid 51 mm.
Nüüd sadas tavalisest rohkem, nii et kõrb puhkes õitsele.
Meenutab Jumala majesteetlikkust.
Imeilus kollane. See on mu praegune lemmikvärv.
Imeline. Kevad on tulekul! - Tõesti. Varsti. Võiks kiiremini tulla.
Kuigi su elu tundub surnud ja kuiv, on sinus seemneid,
mis ootavad õiget hetke Jumala ilu demonstreerimiseks.
Tõsi. See on tänaseks kõik.
Aitäh vaatamast! Järgmise nädalani! Jumal õnnistagu teid!
Tõlge: Monika Jaaguri